label_title: Ramsteinin lentonäytösonnettomuus
label_desc: Ramsteinin lentonäytösonnettomuus oli 28. elokuuta 1988 Ramstein-Miesenbachin kaupungissa Saksassa tapahtunut lento-onnettomuus. Onnettomuus tapahtui Ramsteinin lentotukikohdassa pidetyssä "Flugtag '88" -ilmailunäytöksessä. Se sai alkunsa toisiinsa törmänneistä lentokoneista, jotka putosivat yleisön joukkoon. Onnettomuudessa sai surmansa yhteensä 70 ihmistä.